
Riigihanke "Narva Pimeaia Kaldapealse aia ja tänavaäärse allee rekonstrueerimine (Narva ja Ivangorodi kaldapealsete ajaloolise kaitseala integreeritud arendamine II etapp)" avatud hankemenetluse korraldamine 
1. Asjaolud ja menetluse käik
Narva linna projekt "Narva ja Ivangorodi kaldapealsete ajaloolise kaitseala integreeritud arenda-mine II etapp" sai rahastuse Euroopa naabrus- ja partnerlusinstrumendi (ENPI) Eesti-Läti-Vene piiriülise koostöö programmist 2007-2013. Projekti "Narva ja Ivangorodi kaldapealsete ajaloolise kaitseala integreeritud arendamine II etapp" struktuurtoetusleping allkirjastati 17. jaanuaril 2012.a. Projekti realiseeerivad koostöös nii Eesti kui ka Venemaa pooled. Projekti liiderpartner on Narva Linnavalitsuse Linnavara- ja Majandusamet. Ivangorodi Linnavalitsus on projekti partner Venemaa poolt. Narva linna poolt projekti rakendajaks on Narva Linnavalitsuse Linnavara- ja Majandusamet (LVMA).

Narva linna osalus projektis on kinnitatud Narva Linnavolikogu 25.11.2010.a. otsusega nr 160 (Narva Linnavolikogu 22.03.2012 otsusega nr 32) "Projekti «Narva ja Ivangorodi kaldapealsete ajaloolise kaitseala integreeritud arendamine II etapp» omafinantseeringu kinnitamine ja sild-finantseerimise lubamine". Linnavara- ja Majandusameti 2012. aasta hankeplaanist nähtuvalt on ehitustööde hankelepingu eeldatavaks maksumuseks 377 388 eurot (käibemaksuta). 
Kuna eeldatav maksumus ületab riigihanke hankemenetluse korraldamise kohustuse maksumuse siseriiklikku piirmäära (2012. aastal KOV alustatud ehitustööde riigihanke korral alates 250 000 eurost, kuid alla 5 000 000 euro), teeb Linnavara- ja Majandusamet ettepaneku algatada ehitus-tööde tellimiseks riigihanke avatud hankemenetlus riigihangete seaduses sätestatud korras. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohusta-tud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigi-hangete seaduse tähenduses on muu hulgas hankija poolt ehitustööde tellimine. 

RHS § 15 lg 1 p 2 järgi, riigihanke hankemenetluse korraldamise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul ehitustööde hankelepingu ja ehitustööde kontsessiooni korral 250 000 eurot.
Kuigi Narva Linnavolikogu 21.06.2005.a määruse nr  20/57 "Linnavara eeskiri" p-i 34.1 kohaselt võtab tasu eest linnavara - maksumusega alates 64 000 eurot - omandamise otsuse vastu linna-volikogu, tuleb tõlgendamise teel asuda seisukohale, et eelnimetatu ei laiene põhivara soetamisele linnaeelarves selleks ette nähtud vahendite arvelt. 

Investeeringuprojekti "Narva ja Ivangorodi kaldapealsete ajaloolise kaitseala integreeritud arenda-mine II etapp" teostamine on ette nähtud Narva Linnavolikogu 22.12.2011.a. määruse nr 10 "Narva linna 2012. aasta eelarve kinnitamine" Lisa 3 "Narva linna 2012. aasta finantseerimistegevuse eelarve" p-s 1.6.
Kohaliku omavalitsuse üksuse finantsjuhtimise seaduse [KOFS] § 28 lg-test 1 ja 2 tulenevalt linnaeelarve täitmist ja raamatupidamist korraldab linnavalitsus. Eelarve täitmine on sissetulekute kogumine, väljaminekute tegemine ning tehingud varade ja kohustustega, samuti nende kohta arvestuse pidamine vastavuses eelarve koostamisel kasutatud arvestuspõhimõtetega. Linnavalitsus ning nende asutused saavad võtta rahalisi kulutusi nõudvaid kohustusi ainult neile eelarves selleks ette nähtud kulude piires.

Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
3. Otsus
3.1. Algatada ehitustööde riigihanke "Narva Pimeaia Kaldapealse aia ja tänavaäärse allee rekonstrueerimine (Narva ja Ivangorodi kaldapealsete ajaloolise kaitseala integreeritud arendamine II etapp)" avatud hankemenetlus, vastavalt juurdelisatud riigihanke hanke-dokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandus-amet ning riigihanke eest vastutavaks isikuks varade osakonna ehitusteenistuse koosseisu-väline juhtivspetsialist projektijuht Jüri Moor.
3.3. Volitada Narva Linnavalitsuse Linnavara- ja Majandusametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga ehitus-tööde hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

